**Tiszanána község Önkormányzata Képviselő-testületének**

**4/2015. (III.2.) önkormányzati rendelete**

**a szociális gondoskodás helyi szabályairól**

Tiszanána község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. §. (2) bekezdésében, 10. § (1) bekezdésében, 25.§ (3) bekezdés b) pontjában, 26. §‑ában, 32. §. (3) bekezdésében, 45. §‑ában, 48. § (4) bekezdésében, 58/B § (2) bekezdésében, 62. § (2) bekezdésében és 92. § (1) és (2) bekezdésében, a 132.§.(4) bekezdés a./ és g./ pontjaiban kapott felhatalmazás alapján, az Alaptörvény 32. cikk. (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésében meghatározott feladatkörében eljárva a következőket rendeli el:

**I.**

**A rendelet hatálya**

**1.§** A rendelet hatálya a szociális igazgatásról és szociális ellátásokról szóló 1993. évi III. törvény (továbbiakban: Sztv.) alapján kiterjed:

a) az önkormányzat illetékességi területén lakóhellyel rendelkező magyar állampolgárokra;

b) a település közigazgatási területén élő bevándorolt személyekre;

c) a település közigazgatási területén élő letelepedett személyekre;

d) a magyar hatóságok által menekültként vagy oltalmazottként elismert, a település közigazgatási területén élő személyekre;

e) arra a hajléktalan személyre, aki az ellátás igénybevételekor úgy nyilatkozott, hogy tartózkodási helye a település közigazgatási területén van.

(2) Az önkormányzat hatáskörére és illetékességére tekintet nélkül köteles az arra rászorulónak – ide értve az Sztv. 3. § (2) bekezdésében foglalt személyeket is – átmeneti segélyt, étkezést, illetve szállást biztosítani, ha ennek hiánya az arra rászoruló személy életét, testi épségét veszélyezteti.

**II.**

**Hatásköri és általános eljárási rendelkezések**

**2. §** (1) E rendeletet az Sztv.-vel és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelettel továbbá az egyes szociális ellátások folyósításának és elszámolásának szabályairól szóló 62/2006. (III. 27.) Korm. rendelettel és a személyes gondoskodást nyújtó ellátások térítési díjairól szóló 29/1993. (II. 17.) Korm. rendelettel együtt kell alkalmazni.

**3. §** (1) Az ellátás iránti kérelmet a Tiszanánai Közös Önkormányzati Hivatalánál (továbbiakban: Hivatal) lehet előterjeszteni. az erre a célra rendszeresített formanyomtatványon.

(2) Amennyiben a szociális ellátást kérő az általa kérelmezett ellátás helyett más ellátásra lenne jogosult, erre a tényre a figyelmét fel kell hívni, illetőleg amennyiben a benyújtott iratok alapján annak feltételei fennállnak az ellátást részére hivatalból meg kell állapítani.

**4. §** (1) A rendelet által alkalmazott fogalmak értelmezésére az Sztv.-ben foglaltakat kell alkalmazni.

(2) Nincs szükség igazolásra azon adatok tekintetében, melyek a Hivatal nyilvántartásaiban fellelhetőek.

(3) A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet által említett ellátások tekintetében a kérelemhez az ott felsorolt bizonyítékokat kell csatolni.

(4) A települési támogatás iránti kérelmet e rendelet 3. melléklete szerinti nyomtatványon kell előterjeszteni az abban meghatározott mellékletekkel.

**5. §** (1)A döntésre jogosult szerv döntését a benyújtott kérelem, annak mellékletei valamint környezettanulmány alapján köteles meghozni. A környezettanulmány elkészítése érdekében a Hivatal megkeresheti az első fokú gyámhatóságot, és a Dél-Hevesi Szociális és Gyermekjóléti Intézmény családsegítő munkatársát.

(2) Mellőzni kell a környezettanulmány felvételét, ha a kérelmező a kérelem benyújtását megelőző három hónapon belül már valamilyen ellátásban részesült, és vélelmezhető, hogy körülményeiben nem állt elő változás.

**A jogosulatlanul igénybevett ellátás visszatérítése**

**6. §** Az Sztv. 17. § (5) bekezdésében meghatározott kérelmek elbírálása a Szociális és Egészségügyi Bizottság hatáskörébe tartozik.

**A szociális gondoskodás rendszere**

**7. §** (1) Az önkormányzat a szociális gondoskodásra vonatkozó kötelezettségeinek teljesítését

a) pénzbeli- és természetbeni ellátások nyújtásával;

b) személyes gondoskodást biztosító alap ellátások megszervezésével valósítja meg.

**III.**

**Pénzbeli ellátások**

**Települési támogatás**

**8.§** (1) Az önkormányzat települési támogatást nyújt a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez, - a villanyáram, víz, csatorna - és gázfogyasztás,/ vagy szilárd tüzelőanyag, szemétszállítási díj költségeihez - az e rendeletben meghatározott feltételek fennállása esetén (a továbbiakban: lakásfenntartáshoz nyújtott települési támogatás).

(2) A lakásfenntartáshoz nyújtott települési támogatás mértéke:

a.) 1 – 50.000.-Ft 1 főre eső jövedelem esetén 6.000.-Ft/hó

b.) 50.000 – 70.000.-Ft 1 főre eső jövedelem esetén 5.000.-Ft/hó

c.) 70.000 – 90.000.-Ft 1 főre eső jövedelem esetén 4.000.-Ft/hó

(3) A lakásfenntartáshoz nyújtott települési támogatás feltétele a rendszeres közműdíjak megfizetésének igazolása számla másolat benyújtásával, illetve a szilárd tüzelőanyag megvásárlását igazoló számla.

(4) Ha a kérelmező valamely közmű szolgáltatás igénybevételét nem tudja igazolni, vagy nem rendelkezik érvényes közszolgáltatási szerződéssel, annyiszor 500.-Ft/hó támogatási összeggel csökken a havi települési támogatás összege, ahány közműdíj fizetését nem tudja igazolni, vagy amennyi közműszolgáltatóval nincs érvényes szerződése.

(4) A támogatás mértéke 2.500.-Ft/hó összegnél kevesebb nem lehet.

(5) A lakásfenntartáshoz nyújtott települési támogatást egy évre kell megállapítani.

(6) A lakásfenntartáshoz nyújtott települési támogatás ugyanazon lakásra csak egy jogosultnak állapítható meg, függetlenül a lakásban élő személyek és háztartások számától. E rendelkezés alkalmazásában külön lakásnak kell tekinteni a társbérletet, az albérletet és a jogerős bírói határozattal megosztott lakás lakrészeit.

(7) A lakásfenntartáshoz nyújtott települési támogatás iránti kérelem ügyében Szociális és Egész*s*égügyi Bizottság dönt.

**Rendkívüli települési támogatás**

**9. §** (1) Rendkívüli települési támogatásban részesíthetők kérelemre vagy hivatalból azok, akik önmaguk, illetve családjuk létfenntartásáról más módon nem tudnak gondoskodni, vagy alkalmanként jelentkező többletkiadásuk miatt anyagi segítségre szorulnak és

a) akinek családjában az egy főre jutó jövedelem legfeljebb az öregségi nyugdíj mindenkori legkisebb összegének 150%-a vagy

b) egyedülálló személy esetén jövedelme az öregségi nyugdíj mindenkori legkisebb összegének legfeljebb 200%-a.

(2) A rendkívüli települési támogatás évente négy esetben adható folyamatosan, illetőleg külön-külön. Az egy alkalommal nyújtott rendkívüli települési támogatás legmagasabb összege az öregségi nyugdíj mindenkori legkisebb összegének 100 %-át nem haladhatja meg. Az egy naptári éven belül megállapított települési támogatás együttes összege nem haladhatja meg az öregségi nyugdíj mindenkori legkisebb összegének 200%-át. A kérelemhez mellékelni kell a többlet kiadásokat hitelt érdemlően bizonyító dokumentumokat. Amennyiben azok a kérelem benyújtásakor nem állnak rendelkezésre, az Sztv. 17.§ (1) bekezdésében foglaltakra figyelemmel utólagos elszámolási kötelezettséget kell előírni.

(3) A (2) bekezdéstől eltérően az elhunyt személy eltemettetésének költségeihez való hozzájárulásként megállapított rendkívüli települési támogatás - mivel a helyben szokásos legolcsóbb temetési költség: 200.000,-Ft - összege: **50.000,-Ft.,** amennyiben az elhunyt és az eltemettetéséről gondoskodó személy is tiszanánai állandó lakos, vagy tartózkodási helye Tiszanána település. Ha valamelyik fél nem tiszanánai lakos a támogatás mértéke: **25.000.-Ft.**

(4) A rendkívüli települési támogatás iránti kérelem ügyében Szociális és Egészségügyi Bizottság dönt.

**Eseti gyógyszer hozzájárulás**

**10.§**(1) Az egészségi állapot megőrzése és helyreállítása érdekében eseti gyógyszer hozzájárulás állapítható meg annak, akinek gyógyszerköltsége illetve gyógyászati segédeszköz költsége – a rendszeres havi kiadásokat is figyelembe véve – létfenntartását veszélyezteti, és

a) akinek családjában az egy főre jutó jövedelem legfeljebb az öregségi nyugdíj mindenkori legkisebb összegének 200%-a vagy

b) egyedülálló személy esetén jövedelme az öregségi nyugdíj mindenkori legkisebb összegének legfeljebb 250%-a.

(2) Az (1) bekezdésben meghatározott eseti hozzájárulás együttes mértéke egy családnak, illetve egyedülállónak egy naptári éven belül nem haladhatja meg az öregségi nyugdíj mindenkori legkisebb összegének 150%-át.

(3) Az eseti gyógyszer hozzájárulás megállapítása iránti kérelemhez csatolni kell a jövedelemigazoláson kívül, a szükséges gyógyszereket, azok havi adagját, a gyógykezelés időtartamát is feltüntető háziorvosi vagy szakorvos igazolást, valamint a gyógyszertár igazolását az orvosi igazoláson szereplő gyógyszerek illetve gyógyászati segédeszközök költségéről.

(4) Akinek igazoltan a rendszeresen szedett gyógyszer kiadása, vagy gyógyászati segédeszköz beszerzésének költsége meghaladja saját jövedelme 15 %-át, és a családjában az egy főre jutó jövedelem nem haladja meg az öregségi nyugdíj mindenkori legkisebb összegének 400 %-át, a települési támogatás a kérelem benyújtásától egy éves időtartamra állapítható meg, összege az igazolt gyógyszerköltség, de nem haladhatja meg a havi 5.000.-Ft-ot.

**Szociális kölcsön**

**11.§.** (1) A polgármester kamatmentes szociális kölcsönben részesítheti évente egy alkalommal legfeljebb a mindenkori öregségi nyugdíj háromszorosának megfelelő összeg erejéig azt a rászoruló személyt, akinek családjában az 1 főre jutó nettó jövedelem az öregségi nyugdíj minimum mindenkori összegét eléri, de annak kétszeresét nem haladja meg, illetve rendelkezik olyan jövedelem forrással, amely garanciát jelent a kölcsön visszafizetésére.

(2) Egyszeri 100.000.-Ft összegű kölcsön állapítható meg annak a személynek, aki közeli hozzátartozója eltemettetéséről gondoskodik, de egy összegben nem képes a temetés költségeit kifizetni, feltéve, hogy az (1) bekezdésben meghatározott feltételek fennállnak.

**12.§.** (1) Nem állapítható meg települési támogatás annak az aktív korú személynek aki:

a.) álláskeresőként, illetve akinek a családjában élő személy munkanélküliként

munkahely keresés céljából nem működik együtt az illetékes Munkaügyi Központtal,

b.) az életvitelszerűen lakott ház és lakóudvar, továbbá a lakóház előtti közterület

rendszeres takarításáról, gyomtalanításáról, kaszálásáról nem gondoskodik,

c.) aki a létfenntartási gondjai enyhítése céljából a kertje beültetéséről,

veteményezéséről nem gondoskodik.

d.) a lakóingatlanán illemhely, árnyékszék hiánya

**IV. Természetben nyújtott ellátások**

**Köztemetés**

**13. §**

(1) A Sztv. 48.§-a szerinti köztemetés esetén a polgármester jár el.

(2) A Sztv. 48.§ (3) bekezdés b) pontjában meghatározott esetben a polgármester a visszafizetést elrendelő határozat jogerőre emelkedését követő harminc napon belül kérelemre, méltányosságból engedélyezhet:

a) részletfizetést, ha a temetésre köteles

aa.) egyedülálló esetén havi jövedelme az öregségi nyugdíj mindenkori legkisebb összege háromszorosát nem éri el, vagy

ab.) családjában egy főre jutó havi jövedelme az öregségi nyugdíj mindenkori legkisebb összege két és félszeresét nem éri el,

b) a visszafizetési kötelezettség 60 %-ig csökkentést, ha a temetésre köteles

ba.) egyedülálló esetén havi jövedelme az öregségi nyugdíj mindenkori legkisebb összege két és félszeresét nem éri el, vagy

bb.) családjában egy főre jutó havi jövedelme az öregségi nyugdíj mindenkori legkisebb összege kétszeresét nem éri el,

c) elengedést, ha a temetésre köteles

ca.) egyedülálló esetén havi jövedelme az öregségi nyugdíj mindenkori legkisebb összege kétszeresét nem éri el, vagy

cb.) családjában egy főre jutó havi jövedelme az öregségi nyugdíj mindenkori legkisebb összegének másfélszeresét nem éri el.

**V.**

**Személyes gondoskodást nyújtó ellátások**

**14. §** A személyes gondoskodást nyújtó ellátások körében az önkormányzat alapellátásként

*a)*étkeztetést,

*b))* házi segítségnyújtást,

c) családsegítést biztosít.

**15.§** (1) Az önkormányzat a szociálisan rászorult személyek részére biztosítandó szolgáltatási feladatok meghatározása érdekében az Sztv. 92.§- ában meghatározottak szerint szolgáltatástervezési koncepciót készít.

(2) Az önkormányzat e rendeletben és a szolgáltatási koncepcióban meghatározott feladatok megvalósulásának, végrehajtásának folyamatos figyelemmel kísérése érdekében Szociálpolitikai Kerekasztalt hoz létre.

(3) A Szociálpolitikai Kerekasztal tagjai:

a) a polgármester

b) a Szociális és Egészségügy Bizottság elnöke, és tagjai,

c) a szociális ügyintéző

d) családsegítő és gyermekvédelmi szolgálat képviselője

e) a Sütő András Általános Iskola gyermekvédelmi felelőse

f) a Tündérkert Óvoda intézmény vezetője,

g) a háziorvosok,

h) a védőnők,

l) a tiszanánai rendőrőrs őrsparancsnoka,

m) az egyházak képviselői,

n) a roma nemzetiségi önkormányzat elnöke,

o) a Hivatal gyámügyi ügyintézője.

(4) A Szociálpolitikai Kerekasztal évente legalább egy alkalommal köteles ülést tartani, melynek összehívásáról a polgármester gondoskodik. A Szociális Kerekasztal ülésén a tagok által megválasztott elnök elnököl. A Szociálpolitikai Kerekasztal működésének rendjét tagjai határozzák meg.

(5) A Szociálpolitikai Kerekasztal működése során az ügyviteli feladatokat Kovács Andrea a Hivatal köztisztviselője látja el.

**Étkeztetés**

**16. §**

(1) A Sztv. 62.§- ában meghatározott étkeztetésre jogosult az a rászoruló, aki

a) 70 éven felüli,

b) beteg,

c) fogyatékos

d) szenvedélybeteg

e) pszichiátriai beteg

f) hajléktalan.

(2) Az ellátás módja lehet:

*a)* helyben étkeztetés;

*b)* étkezés elvitele saját erőből;

*c)* étkezés házhoz szállítással.

(3) Az ellátásért térítési díjat kell fizetni. A térítési díjat az ellátást igénybe vevő jogosult köteles megfizetni. Amennyiben a jogosult jövedelemmel nem rendelkezik, a térítési díjat a jogosult tartására, gondozására kötelezett és képes személy köteles megfizetni.

**Házi segítségnyújtás**

**17. §** A Sztv. 63.§-a szerinti házi segítségnyújtást az önkormányzat a házi szociális gondozói intézményi kereten belül szervezi meg.

**Családsegítés**

**18. §** A Sztv. 64.§-a szerinti családsegítést az önkormányzat a Dél- Hevesi Szociális és Gyermekjóléti Intézményen keresztül biztosítja.

**Eljárási szabályok (étkeztetés, házi segítségnyújtás, nappali ellátás)**

**19. §** (1)A személyes gondoskodás körébe tartozó ellátásért az e rendelet 1. mellékletében megállapított térítési díjat kell fizetni, kivéve a családsegítést, melynek igénybe vétele térítésmentes. Az ellátott által fizetendő személyi térítési díjat az önkormányzat állapítja meg a 29/1993. (II. 17.) Korm. rendelet szabályaira figyelemmel.

(2) A szociális étkeztetés személyi térítési díj összege

a) 220.-Ft/hó összeggel csökkenthető, ha a kérelmező jövedelme a 80.000.-Ft-ot nem éri el,

b) 110.-Ft/hó összeggel csökkenthető, ha a kérelmező jövedelme a 80.000.-Ft-ot meghaladja.

A szolgáltatást térítésmentesen kell biztosítani, ha a kérelmező jövedelme nem haladja meg az öregségi nyugdíj mindenkori legkisebb összegét.

(3) A (2) – (3) bekezdés szerinti ügyekben a Szociális és Egészségügyi Bizottság dönt.

**20. §** (1) A személyes gondoskodást nyújtó ellátások iránti kérelmet a Hivatal szociális ügyintézőjéhez kell benyújtani.

(2) A személyes gondoskodás körébe tartozó ellátások iránti kérelmekről - jogszabály eltérő rendelkezése hiányában - a Szociális és Egészségügyi Bizottság a kérelem benyújtását követő harminc napon belül dönt, és erről értesíti a kérelmezőt.

(3)A Bizottság külön eljárás nélkül, haladéktalanul köteles étkeztetést és házi segítségnyújtást biztosítani annak a rászorulónak, akinek életét, testi épségét, egészségi állapotát az ellátás elmaradása veszélyezteti.

**21.§** (1) A személyes gondoskodást nyújtó ellátások iránti kérelmet a 9/1999. (XI.24.) SzCsM rendelet szerint kell előterjeszteni.

(2) A kérelmet a rendelet 4. mellékletében meghatározott formanyomtatványon kell benyújtani, szóbeli kérelem esetén a nyomtatványt ki kell tölteni.

**22. §** (1) A személyes gondoskodást nyújtó ellátást meg kell szüntetni, ha:

*a)* az ellátás megállapítása határozott időre vagy feltétel bekövetkeztéig történt;

*b)* az ellátott az ellátást előzetes bejelentés nélkül tartósan (legalább 2 hétig) nem vette igénybe, s ezt utólag elfogadható módon nem mentette ki;

*c)* az ellátott magatartásával az ellátást lehetetlenné teszi vagy akadályozza;

(2) Az ellátás megszüntetéséről a Szociális és Egészségügyi Bizottság dönt, és döntéséről értesíti a kérelmezőt. Döntése ellen az önkormányzat képviselő-testületéhez lehet fordulni.

**23.§** Az Sztv. 115.§ (4) bekezdésében meghatározott esetben (ha az ellátott, a törvényes képviselője vagy a térítési díjat megfizető személy a személyi térítési díj összegét vitatja, illetve annak csökkentését vagy elengedését kéri) az erről szóló értesítés kézhezvételétől számított nyolc napon belül a Szociális és Egészségügyi Bizottsághoz fordulhat. A Szociális és Egészségügyi Bizottság a térítési díj összegéről határozattal dönt.

**IV. Záró és hatályba léptető rendelkezések**

**24. §** (1) E rendelet 2015. március 1. napján lép hatályba, rendelkezéseit a hatályba lépése után indult eljárásokban kell alkalmazni.

(2) E rendelet hatályba lépésével egyidejűleg a pénzbeli és természetbeni, valamint a személyes gondoskodást nyújtó szociális ellátásokról szóló 23/2011. (IX.8.), a 27/2011.(XII.2.), a 11/2012.(III.5.), a 28/2012.(VI.1.), 37/2012.(VI.29.), a 41/2012.(IX.14.), a 15/2013.III.11.) és a 35/2013.(XII.22.) önkormányzati rendeletek hatályukat vesztik.

Tiszanána, 2015. február. 10.

Dr. Tóth József Dr. Joó István

polgármester jegyző

**1. melléklet**

**a szociális gondoskodás helyi szabályairól**

**szóló 4/2015.( II.11.) rendelethez**

1. Az étkeztetés intézményi térítési díja **680.-Ft/nap.**
2. Étkezés után fizetendő személyi térítési díj

A rendelet 19.§.(3) bekezdés a./ pontja alapján **460.-Ft/nap**

A rendelet 19.§.(3) bekezdés b./pontja alapján **570.-Ft/nap**

**2. melléklet**

**a szociális gondoskodás helyi szabályairól szóló**

**szóló /2015.( II.11.) rendelethez**

**KÉRELEM**

**települési támogatás megállapítása iránt**

**I. 1. A kérelmező személyes adatai**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

**2. A kérelmezővel közös háztartásban élők száma:.......fő**

**A kérelmezővel közös háztartásban élők személyi adatai:**

|  |  |  |  |
| --- | --- | --- | --- |
| **név/születési név** | **születési hely év, hó, nap** | **anyja neve** | **rokonsági fok** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**II. Jövedelmi adatok**

|  |  |  |  |  |  |  |
| --- | --- | --- | --- | --- | --- | --- |
| **jövedelem típusa** | **kérelmező** | **közös háztartásban élő személyek** | | | | |
| **munkaviszonyból, foglalkoztatási jogviszonyból származó** |  |  |  |  |  |  |
| **társas és egyéni vállalkozásból, őstermelői, illetve szellemi és más önálló tevékenységből származó** |  |  |  |  |  |  |
| **alkalmi munkavégzésből származó** |  |  |  |  |  |  |
| **táppénz, gyed, gyes, gyet, családi pótlék** |  |  |  |  |  |  |
| **nyugellátás és egyéb nyugdíjszerű rendszeres szociális ellátások** |  |  |  |  |  |  |
| **önkormányzat és munkaügyi szervek által folyósított ellátások** |  |  |  |  |  |  |
| **egyéb** |  |  |  |  |  |  |
| **Összesen** |  |  |  |  |  |  |

**III. Vagyoni helyzet:**

A kérelmező és a vele együtt élő közeli hozzátartozójának vagyona

A. Ingatlanok

1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év

Becsült forgalmi érték:\* .......................................... Ft

Haszonélvezeti joggal terhelt: igen nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év

Becsült forgalmi érték:\* .......................................... Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év

Becsült forgalmi érték:\* .......................................... Ft

B) Egyéb vagyontárgyak

Gépjármű: '

a) személygépkocsi: ......................................... típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

b) tehergépjármű, autóbusz: .............................. típus .................. rendszám

a szerzés ideje: .............................................................

Becsült forgalmi érték:\*\* .......................................... Ft

Megjegyzés:

Ha a kérelmező vagy családtagja bármely vagyontárgyból egynél többel rendelkezik, akkor a vagyonnyilatkozat megfelelő pontját a vagyontárgyak számával egyezően kell kitölteni. Amennyiben a vagyonnyilatkozatban feltüntetett vagyon nem a Magyar Köztársaság területén van, a forgalmi értéket a vagyon helye szerinti állam hivatalos pénznemében is fel kell tüntetni.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |  |  |
| \* Becsült forgalmi értékként az ingatlannak a településen szokásos forgalmi értékét kell feltüntetni. | | | | | | | | | | | | | | | | | |
| \*\* Becsült forgalmi értékként a jármű kora és állapota szerinti értékét kell feltüntetni. | | | | | | | | | | | | | | | | | |

**IV. A lakásfenntartáshoz nyújtott települési támogatás igénylése esetén a kérelmező köteles csatolni az általa lakott lakás nagyságát igazoló iratot, továbbá a kérelem beadását megelőző havi közműszámlát.**

1. **Nyilatkozat arra vonatkozóan, hogy az önkormányzat felé 2014. évben van-e fennálló tartozása igen nem**
2. **Nyilatkozat az udvar, közterület rendezett-e igen nem**
3. **A kert művelve van-e igen nem**
4. **WC, árnyékszék van-e igen nem**
5. **A lakóingatlan az alábbi közművekkel rendelkezik ( kérjük aláhúzással jelölje )**

**villany gáz víz-szennyvíz szemétdíj szilárd tüzelőanyag**

**V. Rendkívüli települési támogatás esetén a rendkívüli élethelyzet, amelyre tekintettel az önkormányzati segélyt kéri:**

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

.......................................................................................................................................................

..............................................................................................................................................................................................................................................................................................................

**III. Haláleset miatti rendkívüli települési támogatás esetén:**

**Az elhunyt személyes adatai:**

**Neve: ............................................................................................................................................**

**Születési neve: .............................................................................................................................**

**Anyja neve: .................................................................................................................................**

**Születési hely, év, hó, nap: .........................................................................................................**

**Lakóhely: ....................................................................................................................................**

**Tartózkodási hely: ......................................................................................................................**

.......................................................................................................................................................

.......................................................................................................................................................

**Tájékoztató:**

**1. A kérelmezőnek az egy főre jutó jövedelmet igazolnia kell:**

- A családban élők jövedelmének igazolása a jövedelem típusának megfelelő irattal

(pl. munkáltatói igazolás) történik.

- A szociális igazgatásról és szociális ellátásokról szóló 1993. évi III. törvény 10.§ szerint:

"(2) A jogosultság megállapításakor

a) a **havi rendszerességgel járó** - nem vállalkozásból, illetve őstermelői tevékenységből (a továbbiakban együtt: vállalkozás) származó - **jövedelem esetén a kérelem benyújtását megelőző hónap jövedelmét,**

b) a **nem havi** rendszerességgel szerzett, illetve vállalkozásból származó jövedelem esetén a kérelem **benyújtásának hónapját közvetlenül megelőző tizenkét hónap alatt szerzett jövedelem egyhavi átlagát**

kell figyelembe venni, azzal, hogy a b) pont szerinti számításnál azon hónapoknál, amelyek adóbevallással már lezárt időszakra esnek, a jövedelmet a bevallott éves jövedelemnek e hónapokkal arányos összegében kell beszámítani.

2. A kérelemhez a **halotti anyakönyvi kivonatot** kell csatolni, ha elhunyt személy eltemettetésének költségeihez való hozzájárulásként kérik.

Alulírott kérelmező kijelentem, hogy a közölt adatok a valóságnak megfelelnek. Tudomásul veszem, hogy a jogosulatlanul és rosszhiszeműen felvett ellátást jogszabályban meghatározott módon vissza kell térítenem.

Tiszanána, ...........év.......................hó.....nap.

....................................................................

|  |  |
| --- | --- |
| kérelmező |  |
|  |  |